open-index/open-wikipedia-markdown huggingface dataset:
Βέρνερ Χέρτζογκ

Ο **Βέρνερ Χέρτζογκ**  (σωστή προφορά: **Βέρνερ Χέρτσογκ**) (*Werner Herzog*, 5 Σεπτεμβρίου 1942) είναι Γερμανός σκηνοθέτης, σεναριογράφος και παραγωγός.

Γεννήθηκε το 1942 στο Μόναχο ως Βέρνερ Στίπετιτς. Θεωρείται ένας από τους εκπροσώπους του Νέου Γερμανικού Κινηματογράφου, έχοντας γυρίσει πολλές ταινίες και ντοκιμαντέρ. Ως σκηνοθέτης, φημίζεται ότι κακομεταχειρίζεται και βασανίζει τους ηθοποιούς του.

## Ενδεικτική φιλμογραφία
*1971 Η χώρα της σιωπής και του σκότους
*1971 Φάτα Μοργκάνα
*1971 Ακόμα και οι νάνοι ξεκίνησαν μικροί
*1972 Αγκίρε, η Mάστιγα του Θεού
*1974 Ο καθένας για τον εαυτό του και ο Θεός εναντίον όλων
*1974 Η μεγάλη έκσταση του ξυλογλύπτη Στάινερ
*1976 Καρδιά από γυαλί
*1977 Stroszek
*1979 Νοσφεράτου: Ο Δράκουλας της Νύχτας
*1979 Βόιτσεκ
*1982 Φιτζκαράλντο, ο Τυχοδιώκτης του Αμαζονίου
*1984 Εκεί που ονειρεύονται τα πράσινα μυρμήγκια
*1984 Η μπαλάντα του μικρού στρατιώτη
*1991 Κραυγή της πέτρας
*1998 Θα σε βρω στον παράδεισο
*2004 Το λευκό διαμάντι
*2006 Η αυγή της απόδρασης
*2009 Γιε μου, γιε μου τι έκανες;
*2009 Διαφθορά στη Νέα Ορλεάνη
*2011 Μέσα στην άβυσσο
*2012 Jack Reacher
*2015 Η βασίλισσα της ερήμου
*2016 Αλάτι και φωτιά

## Παραπομπές

## Εξωτερικοί σύνδεσμοι
*Προσωπική ιστοσελίδα 

Κατηγορία:Γερμανοί σκηνοθέτες
Κατηγορία:Γερμανοί σεναριογράφοι
Κατηγορία:Γερμανοί παραγωγοί ντοκιμαντέρ
Κατηγορία:Βαυαροί
Όρντρουφ

Το **Όρντρουφ** (γερμ. Ohrdruf) είναι πόλη της Γερμανίας που ανήκει στην επαρχία Γκότα και στο ομοσπονδιακό κρατίδιο της Θουριγγίας. Έχει πληθυσμό περίπου 6.000 κατοίκων. Η ονομασία του προέρχεται από το όνομα του ποταμού Όρα (γερμ. Ohra), που διαρρέει την Θουριγγία, και την κατάληξη *-druf* από μετατροπή του *-dorf* (=χωριό).

Στην ευρύτερη περιοχή δημιουργήθηκε στρατόπεδο που στη διάρκεια του Πρώτου Παγκοσμίου Πολέμου λειτούργησε ως τόπος κράτησης αιχμαλώτων και αργότερα, μέρος του χρησιμοποιήθηκε από τη Βέρμαχτ ως στρατόπεδο συγκέντρωσης, αποτελώντας μέρος του στρατοπέδου Μπούχενβαλντ. 

Στο Όρντρουφ έζησε την περίοδο 1695-70 ο Γιόχαν Σεμπάστιαν Μπαχ. Σημαντικά αξιοθέατα της πόλης είναι το κάστρο Έρενσταϊν και η εκκλησία του Αγίου Μιχαήλ, όπου το 1690 ανέλαβε οργανίστας ο Γιόχαν Κρίστοφ Μπαχ.

## Παραπομπές


## Εξωτερικοί σύνδεσμοι
*
*Επίσημος ιστότοπος

Κατηγορία:Πόλεις της Θουριγγίας
Απεμπλουτισμένο ουράνιο

Το **απεμπλουτισμένο ουράνιο** (συμβολισμός: **DU**)  είναι το ουράνιο με περιεκτικότητα σε σχάσιμο ισότοπο U-235 μικρότερη από το φυσικό ουράνιο, το οποίο περιέχει 0,72% σε U-235. Στο παρελθόν αναφερόταν ως Q-μέταλλο ή αλλιώς D-38. Έχει πυκνότητα 19,1 g/cm3.  Η μεγαλύτερη ποσότητα του παραγόμενου απεμπλουτισμένου ουρανίου προκύπτει ως υποπροϊόν της παραγωγής εμπλουτισμένου ουρανίου για χρήση σε πυρηνικούς αντιδραστήρες και στην κατασκευή πυρηνικών όπλων. 

## Άλλες χρήσεις του απεμπλουτισμένου ουρανίου
Το DU χρησιμοποιείται επίσης ως αντίβαρο στα αεροσκάφη, στην προστασία από την ακτινοβολία κατά την ιατρική θεραπεία με ακτινοβολία, στην κατασκευή δοχείων μεταφοράς ραδιενεργών υλικών, σε ακτινογραφίες βιομηχανικού εξοπλισμού, ενώ οι στρατιωτικές χρήσεις περιλαμβάνουν αμυντική θωράκιση και διατρητικά βλήματα.

## Βιολογικά αποτελέσματα από την έκθεση σε DU
Εξ αιτίας της τοξικότητάς του, το DU επηρεάζει την κανονική λειτουργία των νεφρών, του εγκεφάλου, του ήπατος και της καρδιάς. Πληθώρα εργαστηριακών μελετών υποδηλώνουν την πιθανότητα πρόκλησης λευχαιμίας, γενετικές επιπτώσεις, προβλήματα στην αναπαραγωγή και νευρολογικές παθήσεις, ως αποτέλεσμα χρόνιας έκθεσης. Το πραγματικό όμως επίπεδο της χρόνιας τοξικότητας του DU δεν έχει προσδιοριστεί.

Η **βιολογική ημίσεια ζωή του ουρανίου** (ο χρόνος, δηλαδή, που απαιτείται για να αποβληθεί από τον οργανισμό η μισή ποσότητα ουρανίου) είναι 15 ημέρες. 

## Πηγές
* Ο,τι θα πρέπει να γνωρίζετε για τυχόν μόλυνση από απεμπλουτισμένο ουράνιο που θα προκύψει αν οι Ισραηλινοί βομβαρδίσουν το Ιράν

Κατηγορία:Ουράνιο
Κατηγορία:Επακόλουθα πολέμου
Κώστας Μάγλος

Ο **Κώστας Μάγλος**, γεννημένος στις 8 Δεκεμβρίου 1975 στην Αθήνα, είναι Έλληνας επαγγελματίας καλαθοσφαιριστής με ύψος 2,08μ. αγωνιζόμενος στη θέση τόσο του πάουερ φόργουορντ όσο και του σέντερ. Είναι γιος του παλιού καλαθοσφαιριστή Τάκη Μάγλου.

Ξεκίνησε να ασχολείται με το μπάσκετ σε μικρή ηλικία με την ομάδα του Χαραυγιακού και πήρε μεταγραφή στον Α.Ο. Δάφνης με τον οποίο αγωνίστηκε στην Α1. Αργότερα πήγε στις ΗΠΑ για σπουδές Κοινωνιολογίας, όπου έπαιξε μπάσκετ με τους "Αετούς", την ομάδα δηλ. καλαθοσφαίρισης του Κολλεγίου της Βοστώνης. Στο NCAA έπαιξε σε 59 αγώνες έχοντας 9,3 πόντους ανά αγώνα και 5 ριμπάουντ ανά αγώνα.

## Επαγγελματική καριέρα
Ξεκίνησε την επαγγελματική του καριέρα το 1998 με την ομάδα του Παναθηναϊκού, στον οποίο παρέμεινε για δύο σαιζόν, με τον οποίο κατέκτησε την Ευρωλίγκα το 2000 με αντίπαλο την Μακάμπι Τελ Αβίβ επικρατώντας της με 73-67. Με τον Παναθηναϊκό πανηγύρισε επίσης την κατάκτηση δύο διαδοχικών ελληνικών πρωταθλημάτων (1999, 2000).

Ακολούθως αγωνίστηκε διαδοχικά στον Πανιώνιο (2000-02), την Νήαρ Ηστ (2002-03), την ιταλική Μεσίνα (2003-04), τον Π.Α.Ο.Κ. (2004-05), τον Ηρακλή Θεσσαλονίκης (2005-06), την Α.Ε.Κ. (2006-07), τον Πανερυθραϊκό (2007-08), τον Απόλλωνα Πάτρας (2008-09).

Μετά από μια διακοπή στην καριέρα του, επανήλθε το 2011 στην αθλητική δράση αγωνιζόμενος για μία σαιζόν με την Α.Ε.Κ. Άργους. Ακολούθησε το πέρασμά του από τον Κεραυνό Αιγίου (2012-13) ενώ την τριετία 2013-16 αγωνίστηκε με την ομάδα Κ.Α.Ο.Κ. Παλαίμων που εδρεύει στην Κόρινθο.

Τέλος, αποφάσισε να κλείσει την καριέρα του αγωνιζόμενος τη σαιζόν 2016-17 στη Γ΄ Ε.Σ.Κ.Α. με την ομάδα του Χαραυγιακού, που εδρεύει στην Ηλιούπολη.

## Εθνική Ελλάδας
Με την Εθνική Ομάδα Ανδρών αγωνίστηκε στο 11ο Τουρνουά Ακρόπολις το 1997. Είχε επίσης κληθεί στο στάδιο προετοιμασίας της εθνικής ομάδας για το τουρνουά καλαθοσφαίρισης στους Μεσογειακούς Αγώνες του 2001.

## Τίτλοι
* Ευρωλίγκα (1): 2000
* Πρωτάθλημα Ελλάδας (2): 1999, 2000

## Παραπομπές


## Εξωτερικοί σύνδεσμοι
* 
* Στατιστικά του Κώστα Μάγλου στο NCAA, sports-reference.com. Ανακτήθηκε: 08/08/2016.

Κατηγορία:Έλληνες καλαθοσφαιριστές
Κατηγορία:Πάουερ φόργουορντ
Κατηγορία:Σέντερ
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές ΑΕΚ Άργους
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές Κεραυνού Αιγίου
Κατηγορία:Καλαθοσφαιριστές Νήαρ Ηστ
Κατηγορία:Καλαθοσφαιριστές Παλαίμωνα Κορίνθου
Κατηγορία:Καλαθοσφαιριστές Πανερυθραϊκού
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Πανιωνίου
Κατηγορία:Έλληνες καλαθοσφαιριστές στο εξωτερικό
Balaur bondoc

Ο ***Balaur bondoc***  είναι ένα είδος μικρού θηριόποδου δεινόσαυρου που έζησε εκεί που σήμερα είναι η Ρουμανία κατά την Κρητιδική. Αποτελεί το μοναδικό είδος του γένους *Balaur* το οποίο αναγνωρίστηκε τον Αύγουστο του 2010. Εκείνη την χρονιά μαζί με το 2013 ταξινομήθηκε στην οικογένεια των δρομεοσαυρίδων, όμως το 2015 ταξινομήθηκε στον κλάδο "Avialae", τον πιο πλησιέστερο κλάδο για την τάξη των πτηνών.

## Ονοματολογία
Η ειδική ονομασία *bondoc* σημαίνει "κοντόχοντρος", έτσι *Balaur bonoc* σημαίνει "Κοντόχοντρος δράκος" (αγγλ. "Stocky dragon).

## Περιγραφή
αριστερά|μικρογραφία|Ο ''Balaur bondoc'' σε σύγκριση με έναν άνθρωπο
Ο *Balaur* ήταν ένα μικρού μεγέθους θηριόποδο καθώς είχε μήκος από 1,8 έως 2,1 μέτρα. Το σώμα του ήταν πιο δυσμενές από των άλλων Αμερικανικών και Ασιατικών αρπακτικών, Τα χέρια του ήταν κοντά, αλλά είχαν μακριά δάχτυλα που κατέληγαν σε γαμψά νύχια. Τα νύχια των ποδιών του ήταν παράξενα, καθώς χωρίζονταν σε δύο ζεύγη και το εσωτερικό ζεύγος νυχιών ήταν μεγαλύτερο από το εξωτερικό και πιθανόν χρησίμευαν στον γαντζώνεται στα κλαδιά των δέντρων.

## Απολιθώματα
Τα μόνα απολιθώματα αυτού του *Balaur* που βρέθηκαν ήταν ένας ελλιπής σκελετός, που πιθανόν ανήκε σε νεαρό άτομο, και περιλάμβανε μόνο τα πόδια, τα οστά του ισχίου, τη σπονδυλική στήλη, τα χέρια, τα πλευρά και την ουρά. Παρά τα ελλειπή αυτά στοιχεία, οι επιστήμονες κατάφεραν να φτιάξουν την σιλουέτα του ζώου. Αυτός ο δεινόσαυρος πέθανε σε ατύχημα κατά τη διάρκεια μιας πλημμύρας από μουσώνα, και το κουφάρι του μεταφέρθηκε και θάφτηκε σχετικά γρήγορα από την λάσπη από την πλημμύρα.


Αρχείο:Balaur_bondoc_1.jpg|Δείγμα του ολότυπου
Αρχείο:Balaur_bondoc_foot.jpg|Το δεξί πόδι του ολότυπου
Αρχείο:Balaur.png|Σκελετική ανακατασκευή που δείχνει με λευκό τα απομεινάρια που βρέθηκαν


## Βιολογία
αριστερά|μικρογραφία|240x240εσ|Ένα ζευγάρι ''Balaur bondoc'' στο περιβάλλον του νησιού Χάτζεκ, όπου είναι σήμερα η Ρουμανία
Λίγα είναι γνωστά για τη βιολογία του. Πιθανόν ο *Balaur* να κηνυγούσε θηράματα μικρού μεγέθους (π.χ. Ζαλμόξης, Τελματόσαυρος, Στρουθιόσαυρος) που ήχαν περίπου το διπλάσιο μέγεθος (3 - 4 μέτρα). Όμως ο ιταλός παλαιοντολόγος Άντρεα Κο, έχει σκεφτεί ότι τα παρεκκλίνοντα χαρακτηριστικά που υπάρχουν στον *Balaur* μπορεί να ήταν ένα αποτέλεσμα αυτού του θηριόποδου ώστε να γίνει παμφάγο ή φυτοφάγο, και όχι σαρκοφάγο όπως τα περισσότερα θηριόποδα.  Η έλλειψη του τρίτου δαχτύλου μπορεί να είναι ένα σημάδι της μειωμένης επιθετικής του συμπεριφοράς, και το ισχυρό πρώτο δάχτυλο θα μπορούσε να ερμηνευτεί ως μια υποστηριζόμενη προσαρμογή και όχι ως όπλο. Αυτά τα χαρακτηριστικά είναι σύμφωνα με τα σχετικά μικρά, γεροδεμένα άκρα και το ευρύ, πίσω ηβικό οστό, να ήταν ιδανικά ώστε να άφηναν χώρο για το διευρυμένο έντερο για την πέψη της βλάστησης, καθώς και την μείωση της ταχύτητας.

Ο *Balaur bondoc*, επειδή το σημείο που ανακαλύφθηκε στη Ρουμανία εκείνη την εποχή ήταν νησί (νησί Χάτζεκ), πιθανόν να ζούσε σε νησιωτικό περιβάλλον, με υδρόβια φυτά και βάλτους.

## Παραπομπές


Κατηγορία:Σαυρίσχια
Κατηγορία:Δρομεοσαυρίδες
Νατάλια Κουζιούτινα

**Νατάλια Κουζιούτινα** (* γεν. 8 Μαΐου 1989 στο Μπριάνσκ, Σοβιετική Ένωση) ρωσίδα τζουντόκα η οποία αγωνίζεται στην κατηγορία των 52&#x20;kg. 

Στους Ολυμπιακούς του 2016 κατέκτησε το χάλκινο μετάλλιο.

## Παραπομπές


Κατηγορία:Ρώσοι αθλητές
Κατηγορία:Ρώσοι Ολυμπιονίκες
Κατηγορία:Τζούντο
Κατηγορία:Ολυμπιονίκες του τζούντο
Ολυμπιακή Επιτροπή ΗΠΑ

Η **Ολυμπιακή Επιτροπή ΗΠΑ** (αγγλικά: *United States Olympic Committee*, USOC) είναι η Εθνική Ολυμπιακή Επιτροπή για τις Ηνωμένες Πολιτείες Αμερικής. Ιδρύθηκε το 1894 και εδρεύει στο Κολοράντο Σπρινγκς. Επιπλέον, η USOC είναι μόλις μία από τις τέσσερις Εθνικές Ολυμπιακές Επιτροπές στον κόσμο που επιτελούν ταυτόχρονα και το έργο Εθνικής Παραολυμπιακής Επιτροπής για τη χώρα τους.

Η USOC είναι αρμόδια για την υποστήριξη, την είσοδο και την επίβλεψη των ομάδων των ΗΠΑ στους Ολυμπιακούς Αγώνες, στους Παραολυμπιακούς Αγώνες, στους Ολυμπιακούς Αγώνες Νέων, στους Παναμερικανικούς Αγώνες και στους Παραπαναμερικανικούς Αγώνες και χρησιμεύει ως πρεσβευτής των Ολυμπιακών και των Παραολυμπιακών Κινημάτων στις Ηνωμένες Πολιτείες.

## Παραπομπές


## Εξωτερικοί σύνδεσμοι
* Επίσημη ιστοσελίδα

Ηνωμενων Πολιτειων Αμερικης
Κατηγορία:Αθλητισμός στις Ηνωμένες Πολιτείες
Δανέζικο Πρωτάθλημα Επιτραπέζιας Αντισφαίρισης

Το **Δανέζικο Πρωτάθλημα Επιτραπέζιας Αντισφαίρισης** (δανικά: *Danmarks mesterskaber i bordtennis*) είναι το εθνικό ατομικό πρωτάθλημα στην επιτραπέζια αντισφαίριση της Δανίας, που διοργανώνεται από την Δανέζικη Ομοσπονδία Επιτραπέζιας Αντισφαίρισης (Dansk BordTennis Union).

Πραγματοποιείται κάθε χρόνο και αναδεικνύει τους πρωταθλητές Δανίας σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Η διοργάνωση διεξήχθη για πρώτη φορά το 1943.

## Κάτοχοι μεταλλίων

thumb|right|Ο 8 φορές πρωταθλητής στο απλό ανδρών, Άλαν Μπέντσεν. (έως το 2016)
thumb|right|Ο 5 πρωταθλητής στο απλό ανδρών, Τζόναθαν Γκροτ. (έως το 2016)

## Αγωνίσματα
Τα ακόλουθα αγωνίσματα που περιλαμβάνονται στο εθνικό πρωτάθλημα επιτραπέζιας αντισφαίρισης.
*Απλό Ανδρών: 1943–τώρα
*Απλό Γυναικών: 1947–τώρα
*Διπλό Ανδρών: 1943–τώρα
*Διπλό Γυναικών: 1953–τώρα
*Διπλό Μικτό: 1953–τώρα

## Παραπομπές


## Εξωτερικοί σύνδεσμοι
*Επίσημη ιστοσελίδα της Δανέζικης Ομοσπονδίας Επιτραπέζιας Αντισφαίρισης

Κατηγορία:Επιτραπέζια αντισφαίριση στη Δανία
Κατηγορία:Εθνικές διοργανώσεις επιτραπέζιας αντισφαίρισης
Ρωσική Ολυμπιακή Επιτροπή

Η **Ρωσική Ολυμπιακή Επιτροπή** (ρωσικά: Олимпийский комитет России, ОКР, πλήρες όνομα: Общероссийский союз общественных объединений «Олимпийский комитет России», Πανρωσική Ένωση Δημοσίων Συνδέσμων «Ρωσική Ολυμπιακή Επιτροπή») είναι η εθνική ολυμπιακή επιτροπή που εκπροσωπεί τη Ρωσία.

Εργάζεται προς την κατεύθυνση της ενσωμάτωσης του παραδοσιακού ρωσικού εθνικού αθλήματος, μπάντι, στους Χειμερινούς Ολυμπιακούς Αγώνες.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Εθνικές Ολυμπιακές Επιτροπές
Κατηγορία:Αθλητισμός στη Ρωσία
Τιαουανάκο

Το **Τιαουανάκο**, **Τιαουανάκου** ή **Τιουανάκο** (ισπανικά: *Tiahuanaco* ή *Tiahuanacu*) είναι προκολομβιακός αρχαιολογικός χώρος στη δυτική Βολιβία, πρωτεύουσα μιας προκολομβιανής αυτοκρατορίας που άκμασε ανάμεσα στο 400 και 900 μ.Χ.. Βρίσκεται κοντά στις νότιες όχθες της λίμνης Τιτικάκα. Ο χώρος καταγράφεται για πρώτη φορά από τον Ισπανό κονκισταδόρ Πέδρο Σιέθα δε Λεόν, ο οποίος πέρασε από τα ερείπια το 1549, ενώ έψαχνε για την πόλη των Ίνκας Κουγιασούγου. Αν και το μεγαλύτερο τμήμα της αρχαίας πόλης σήμερα έχει υπερκαλυφθεί από σύγχρονη πόλη, τα μνημειακά πέτρινα κτίρια του τελετουργικού χώρου έχουν χαρακτηριστεί αρχαιολογικός χώρος και από το 2000 αποτελούν μνημείο παγκόσμιας κληρονομιάς της UNESCO.

Η περιοχή του Τιουανάκου κατοικείται από το 1500 π.Χ., όταν ήταν μικρός αγροτικός οικισμός. Κατά τη διάρκεια της περιόδου ανάμεσα στο 300 π.Χ. και το 300 μ.Χ., το Τιουανάκου θεωρείται ότι ήταν ηθικό και κοσμολογικό κέντρο της αυτοκρατορίας Τιουανάκου και τόπος προσκυνήματος. Θεωρείται ότι απέκτησε αυτή τη θέση πριν γίνει πρωτεύουσα μιας ισχυρής αυτοκρατορίας. Το 1945 ο Άρθουρ Ποσνάσκι υπολόγισε με βάση αρχαιοαστρονομικές τεχνικές ότι το Τιουανάκο χρονολογείται από το 15.000 π.Χ.. Τον 21ο αιώνα, όμως, η χρονολόγηση του Ποσνάσκι θεωρείται ανακριβής και «ντροπιαστικό παράδειγμα της κακής χρήσης των αρχαιοαστρονομικών στοιχείων».

Οι ανασκαφές έχουν αποκαλύψει τις βαθμιδωτές πυραμίδες Ακαπάνα, Ανατολικό Ακαπάνα και Πουμαπούνκου, τον ναό Καλασασάγια και τον ημιυπόγειο ναό και τα ανάκτορα Κανταταλίτα και Πουτούνι.

## Παραπομπές


κατηγορία:Μνημεία Παγκόσμιας Κληρονομιάς στη Βολιβία
κατηγορία:Ιστορία της Βολιβίας
κατηγορία:Αρχαιολογικοί τόποι
Γ΄ Εθνική ποδοσφαίρου ανδρών 2016-2017

Η  **Γ΄ Εθνική Κατηγορία περιόδου 2016-17** ήταν η 35η περίοδος της 3ης μεγαλύτερης βαθμίδας ποδοσφαίρου στην Ελλάδα από την επίσημη ίδρυσή της το 1982. Διεξάγεται με τη συμμετοχή 61 ομάδων που χωρίζονται σε 4 ομίλους με γεωγραφικά κριτήρια. Οι πρωταθλήτριες των τεσσάρων ομίλων προβιβάζονται στην Φούτμπολ Λιγκ. Από κάθε όμιλο που απαρτίζεται από 15 ομάδες (1ος, 3ος και 4ος όμιλος) υποβιβάζεται μόνο 1 ομάδα, ενώ από τον 2ο όμιλο που αποτελείται από 16 ομάδες υποβιβάζονται 2 ομάδες στα τοπικά πρωταθλήματα των ΕΠΣ. Οι ομάδες Α.Π.Σ. Ζάκυνθος, Εθνικός Νέου Αγιονερίου και Δόξα Νέας Μανωλάδας δε δήλωσαν συμμετοχή πριν την κλήρωση των ομίλων.

## 1ος Όμιλος
### Ομάδες

*Α.Ε. Ποντίων Βατολάκκου
*Α.Π.Ο. Αλμωπός Αριδαίας
*Α.Ο. Καρδίας
*Μ.Γ.Σ.Κ. Απόλλων 1926
*Απόλλων Παραλιμνίου
*Γ.Σ. Δόξα Δράμας
*Δόξα Προσκυνητών
*Α.Σ. Εορδαϊκός 2007
*Α.Ο. Καβάλα
*Καμπανιακός Μ.Φ.Α.Ο.
*Α.Π.Ε. Λαγκαδά
*Π.Σ. Μακεδονικός Φούφα
*Φ.Α.Σ. Νάουσα
*Α.Σ. Νέστος Χρυσούπολης
*Α.Ο. Ορφέας Ξάνθης

### Βαθμολογία

* 1Στον *[[Απόλλων Καλαμαριάς (ποδόσφαιρο)|Απόλλωνα Καλαμαριάς]]* επιβλήθηκε ποινή αφαίρεσης 3 βαθμών από την Ελληνική Ποδοσφαιρική Ομοσπονδία.
* 2Στον *Α.Ο. Καρδίας* επιβλήθηκε ένας μηδενισμός στον αγώνα με τον Απόλλωνα Καλαμαριάς που δεν έγινε και ποινή αφαίρεσης 2 βαθμών
* 3 Η *Α.Ε. Ποντίων* παραιτήθηκε από το πρωτάθλημα  και της έχει επιβληθεί ποινή αφάιρεσης 6 βαθμών.

## 2ος Όμιλος
### Ομάδες

*Α.Ε. Καραϊσκάκης Άρτας
*Α.Ο. Αμβρακία Κωστακιών
*Α.Ο. Απόλλων Λάρισας 
*Α.Ο. Αστέρας Πετριτή
*Α.Μ.Ε.Σ. Αχιλλέας Νεοκαισάρειας
*Διαγόρας Σεβαστής  
*Α.Π.Σ. Εθνικός Φιλιππιάδας
*Ένωση Απολλώνιου - Α.Ο. Ιστιαίας 
*Α.Σ. Θεσπρωτός Ηγουμενίτσας 
*Γ.Σ. Νίκη Βόλου
*Μ.Α.Σ. Πύδνα Κίτρους
*Μαύροι Αετοί Ελευθεροχωρίου
*Α.Σ. Ολυμπιακός Βόλου 1937
*Σ.Φ.Κ. Πιερικός
*Α.Σ. Ρήγας Φεραίος Βελεστίνου  
*Α.Σ. Τηλυκράτης Λευκάδας

### Βαθμολογία

## 3ος Όμιλος
### Ομάδες

*Α.Π.Σ. Αιολικός Μυτιλήνης
*Α.Ο. Ζευγολατιού
*Α.Ο. Λουτράκι
*Α.Ο. Θήβα
*Α.Ο. Χαλκίδα
*Α.Ο. Αστέρας Αμαλιάδας/Πανόπουλο
*Α.Ε. Αχαϊκή
*Α.Ο. Δόξα Μεγαλόπολης
*Α.Ε. Ερμιονίδας
*Π.Α.Ο. Βάρδας
*Α.Π.Ο. Παναργειακός
*Παναρκαδικός Α.Ο.
*Παναχαϊκή Γ.Ε.
*Α.Ο. Τσικλητήρας Πύλου
*Α.Π.Ο. Φωστήρας Ταύρου

### Βαθμολογία

*1 Στην Αχαϊκή επιβλήθηκε ποινή αφαίρεσης 3 βαθμών από την Ελληνική Ποδοσφαιρική Ομοσπονδία.

## 4ος Όμιλος
### Ομάδες

*ΑΕΕΚ ΙΝ.ΚΑ. Χανίων
*Α.Ο. Αγ. Ιεροθέου
*Εθνικός Πειραιώς 1923
*Εργοτέλης Γ.Σ.
*Α.Ο. Ερμής Ζωνιανών
*Ηλυσιακός Α.Ο.
*Α.Π.Ο. Θύελλα Διασταύρωσης Ραφήνας
*Ιάλυσος Ρόδου
*Α.Ο. Ιωνικός Νίκαιας
*Α.Ε. Κηφισιάς
*Πανθηραϊκός Α.Ο.
*Π.Ο. Ατσαλένιου
*Α.Ο. Προοδευτική Νεολαία
*Α.Σ. Ρόδος
*Α.Ο. Τριγλία Ραφήνας

### Βαθμολογία

## Σκόρερ
Με μαύρα γράμματα ο αρχισκόρερ.

*1ος όμιλος: **23 γκολ, Ζντράβκο Πόποβιτς** (Απόλλων Καλαμαριάς)
*2ος όμιλος: 19 γκολ, Κώστας Φλίγκος (Ολυμπιακός Βόλου)
*3ος όμιλος:  
*4ος όμιλος: 18 γκολ, Νίκος Κατσικοκέρης (Εργοτέλης)

## Παραπομπές


Κατηγορία:Γ΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 2016–2017
It's So Easy

Το "**It's So Easy**" είναι ένα τραγούδι του αμερικανικού hard rock συγκροτήματος Guns N' Roses. Εμφανίστηκε στο άλμπουμ *[[Appetite for Destruction]]* το 1987. Είχε κυκλοφορήσει ως το πρώτο single του συγκροτήματος τον Ιούνιο του ίδιου έτους στη Μεγάλη Βρετανία, κι έφτασε στην ογδοηκοστή τέταρτη θέση στο UK Singles Chart. Το single δεν κυκλοφόρησε ποτέ στις Ηνωμένες Πολιτείες και το μουσικό βίντεο δεν εμφανίστηκε στο MTV, εξ αιτίας άσεμνων στίχων σύμφωνα με τον Slash.

## Σύνθεση
Σε μια συνέντευξη με τον Έντι Τρανκ το 2006, ο τραγουδιστής Αξλ Ρόουζ είπε ότι ο μπασίστας Νταφ ΜαΚέγκαν έγραψε το "It's So Easy" μαζί με τον φίλο του συγκροτήματος Γουέστ Άρκιν ως ένα ακουστικό κομμάτι και πως ήταν ιδέα του κιθαρίστα Slash να γίνει ένα hard rock τραγούδι.

## Μουσικό βίντεο
Το βίντεο για το "It's So Easy" ήταν το πρώτο του συγκροτήματος. Είναι εξαιρετικά σπάνιο και βρίσκεται μόνο στο ίντερνετ, αφού δεν συμπεριελήφθηκε στη συλλογή *[[Welcome to the Videos]]*.

## Κομμάτια του single
**7":**
#It's So Easy
#Mr. Brownstone

**12":**
#It's So Easy
#Mr. Brownstone
#Shadow of Your Love
#Move to the City

## Προσωπικό
* Αξλ Ρόουζ - κύρια φωνητικά
* Slash - κιθάρα
* Ίζυ Στράντλιν - κιθάρα, φωνητικά
* Νταφ ΜαΚέγκαν - μπάσο, φωνητικά
* Στίβεν Άντλερ - ντραμς

## Παραπομπές


Κατηγορία:Τραγούδια των Guns N' Roses
Κατηγορία:Τραγούδια του 1987
Κατηγορία:Singles του 1987
Κατηγορία:Singles (ντεμπούτο)
Κατηγορία:Singles της Geffen Records
Ανοιχτή πληγή

Η ***Ανοιχτή πληγή*** (πρωτότυπος τίτλος: ***Mysterious Skin***) είναι αμερικανική-ολλανδική ταινία του 2004 σε σκηνοθεσία και σενάριο του Γκρεγκ Αράκι. Βασίζεται στο ομώνυμο βιβλίο του Σκοτ Χάιμ.

## Πλοκή
Ο Νιλ και ο Μπράιαν όταν ήταν μικροί ήταν στην ίδια ομάδα μπέιζμπολ. Ο προπονητής τους στην ομάδα τους προσέγγιζε με τρικ για να τους κακοποίησει σεξουαλικά, ενώ είχε καταλάβει πως στον Νιλ άρεσαν τα αγόρια.

Όταν μεγάλωσαν, και οι δύο έζησαν με προβλήματα. Ο Νιλ από τα 15 κάνει σεξ επί πληρωμή με άντρες. Ο Μπράιαν έχει σβήσει από τη μνήμη του το γεγονός, έχει οράματα με εξωγήινους και προβλήματα νευρικής φύσεως. Ο Μπράιαν, επίσης, δυσκολεύεται στο να προσεγγίσει ερωτικά μία κοπέλα, και όταν μία τον πλησιάζει, απομακρύνεται, καθώς θυμάται την κακοποίηση που υπέστη.

Οι δύο τους στο τέλος θα ξανασυναντηθούν μετά από χρόνια, ο Νιλ θα του υπενθυμίσει τι συνέβη και θα λυθούν οι απορίες του Μπράιαν.

## Διανομή
*Τζόζεφ Γκόρντον-Λέβιτ ως Νιλ
*Μπρέιντι Κόρμπετ ως Μπράιαν

## Παραπομπές


## Εξωτερικοί σύνδεσμοι
* 
* 
* 
* 
* 
* Mysterious Skin Script
* Interview with Gregg Araki about Mysterious Skin at https://web.archive.org/web/20181018135347/http://www.ionmagazine.ca/culture/film/gregg-araki-mysterious-skin

Κατηγορία:Αμερικανικές ταινίες συσχετιζόμενες με ΛΟΑΤ
Κατηγορία:Ταινίες του 2004
Κατηγορία:Αγγλόφωνες ταινίες
Κατηγορία:Αμερικανικές ταινίες ενηλικίωσης
Κατηγορία:Αμερικανικές δραματικές ταινίες
Κατηγορία:Αμερικανικές ανεξάρτητες ταινίες
Κατηγορία:Ολλανδικές ταινίες συσχετιζόμενες με ΛΟΑΤ
Κατηγορία:Ταινίες σχετικά με την παιδική σεξουαλική κακοποίηση
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες σχετικά με την πορνεία
Κατηγορία:Ολλανδικές δραματικές ταινίες
Κατηγορία:Ταινίες με θέμα την παιδοφιλία
Κατηγορία:Ταινίες γυρισμένες στο Λος Άντζελες
Κατηγορία:Ταινίες με θέμα τη διαταραχή μετατραυματικού στρες
Κινεζική Ολυμπιακή Επιτροπή

Η **Κινεζική Ολυμπιακή Επιτροπή** (απλοποιημένα κινεζικά: 中国 奥林匹克 委员会, παραδοσιακά κινεζικά: 中國 奧林匹克 委員會, πίνγιν: *Zhongguo Àolínpǐkè Wěiyuánhuì*, γουέιντ-τζάιλς: *Chung-Kuo Ao-Lin-P'i-K'o Wei-Yuan-Hui*) έγινε ο επίσημα καθορισμένος οργανισμός της Λαϊκής Δημοκρατίας της Κίνας σε σχέση με τις δραστηριότητες του Ολυμπιακού Κινήματος και άλλες συνδεδεμένες διεθνείς αθλητικές ομοσπονδίες από το 1979, όταν το ψήφισμα Ναγκόγια εγκρίθηκε από τη Διεθνή Ολυμπιακή Επιτροπή (ΔΟΕ).

## Παραπομπές


## Εξωτερικοί σύνδεσμοι
* Επίσημη ιστοσελίδα 

Κατηγορία:Εθνικές Ολυμπιακές Επιτροπές
Κατηγορία:Αθλητισμός στην Κίνα
Όρου Πρέτου

To **Όουρου Πρέτου** (*Ouro Preto*, μτφ. *Μαύρος Χρυσός*) είναι πόλη στην πολιτεία Μίνας Ζεράις, Βραζιλία. Σύμφωνα με την απογραφή έχει 70.281 κατοίκους. Ήταν πρωτεύουσα της Μίνας Ζεράις την περίοδο 1720-1897. Στο παρελθόν ήταν αποικιακή μεταλλευτική πόλη, η οποία αναπτύχθηκε κατά τη διάρκεια του πυρετού του χρυσού στη Βραζιλία, τον 18ο αιώνα, στη Σέρρα ντο Εσπινιάτσου. Έχει χαρακτηριστεί μνημείο παγκόσμιας κληρονομιάς της UNESCO λόγω της μπαρόκ αρχιτεκτονικής της.

Τον 18ο αιώνα, το Όουρου Πρέτου έγινε για μια περίοδο η πολυπληθέστερη πόλη στο Νέο Κόσμο, με εκτιμώμενο πληθυσμό 80.000 το 1750. Εκείνη τη χρονική στιγμή, ο πληθυσμός της Νέας Υόρκης ήταν ο μισός και το Σάο Πάολο είχε 8.000 κατοίκους. Επισήμως, 800 τόνοι χρυσού έφτασαν στην Πορτογαλία τον 18ο αιώνα. Ο χρυσός επίσης κυκλοφορούσε παράνομα, και στην αποικία χρησιμοποίησε για τη διακόσμηση εκκλησιών και αλλού. Οι μεταλλευτικές δραστηριότητες εξακολουθούν έως σήμερα να συνεισφέρουν σημαντικά στην οικονομία της πόλης, μαζί με τον τουρισμό.

## Παραπομπές


## Εξωτερικοί σύνδεσμοι
* 

κατηγορία:Πόλεις της Βραζιλίας
κατηγορία:Μνημεία Παγκόσμιας Κληρονομιάς στη Βραζιλία
Κατηγορία:Μπαρόκ αρχιτεκτονική
Σαρίτα Τσάντχερι

Η **Σαρίτα Τσάντχερι** (1966) είναι Αγγλίδα ηθοποιός.

Γεννήθηκε το 1966 στο Λονδίνο και έχει αγγλική και ινδική καταγωγή. Έχει γίνει γνωστή από τις δύο ταινίες *Hunger Games* στον ρόλο της Egeria, αλλά και από τη συμμετοχή της στην τηλεοπτική σειρά *[[Homeland (τηλεοπτική σειρά)|Homeland]]* στον ρόλο της Μίρα, συζύγου του Σολ Μπέρενσον (Μάντι Πατίνκιν).

## Φιλμογραφία
### Κινηματογράφος
*1991 Mississippi Masala
*1993 Το σπίτι των πνευμάτων 
*1996 Κάμα Σούτρα: Ο θρύλος του έρωτα
*1998 Ένας τέλειος φόνος
*1999 Ξέχασέ το
*2001 Βραδυνή βάρδια
*2002 Ένα απλό φιλί
*2003 Δεσμοί οικογένειας
*2004 Ο άντρας που μισούσαν οι γυναίκες
*2008 Σύζυγος... κατά λάθος
*2012 Εκτός ορίων
*2013 Ξέχασέ το
*2014 The Hunger Games: Επανάσταση - Μέρος 1
*2014 Μαθήματα οδήγησης
*2015 The Hunger Games: Επανάσταση – Μέρος 2
*2016 Ένα ολόγραμμα για τον βασιλιά

### Τηλεόραση
*1998-1999 Homicide: Life on the Street
*2004 *[[Νόμος και τάξη (τηλεοπτική σειρά)|Νόμος και τάξη]]: Paradigm*
*2009 Kings 
*2011-2017 Homeland
*2015-2016 Blindspot 
*2016 Elementary 
*2018 The Path
## Εξωτερικοί σύνδεσμοι
*

Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Πασικράτης

Ο **Πασικράτης** ήταν μάρτυρας της χριστιανικής εκκλησίας που έζησε τον 3ο αι. μ.Χ.

Καταγόταν από  το Δορύστολο της κάτω Μοισίας και υπηρετούσε ως στρατιωτικός στον έπαρχο Αυλοζάνη. Αρνήθηκε να θυσιάσει στα είδωλα και αποκεφαλίσθηκε. Η μνήμη του συνεορτάζεται με εκείνη του Ουαλεντίων στις 24 Απριλίου.

## Παραπομπές


Κατηγορία:Άγιοι της Ορθόδοξης Εκκλησίας
Κατηγορία:Βυζαντινοί στρατιωτικοί
Κατηγορία:Βυζαντινοί του 3ου αιώνα
Η άκρη του ουρανού

***Η άκρη του ουρανού*** (πρωτότυπος τίτλος: *Auf der anderen Seite*, διεθνής τίτλος: *The Edge of Heaven*) είναι γερμανοτουρκική ταινία του 2007 σε σενάριο και σκηνοθεσία του Φατίχ Ακίν.

Κέρδισε το Βραβείο Lux του Ευρωπαϊκού Κοινοβουλίου και το Βραβείο της Οικουμενικής Επιτροπής στο 60ο φεστιβάλ των Καννών.

## Πλοκή
**Ο θάνατος της Γιέτερ**

Ο Αλί είναι από την Τραπεζούντα, χήρος και ζει στη Γερμανία μαζί με τον γιο του Νεγιάτ, καθηγητή πανεπιστημίου. Επισκέπτεται συχνά έναν οίκο ανοχής, όπου εργάζεται η Γιέτερ. Μετά από κάποιες επισκέψεις, της προτείνει να σταματήσει τη δουλειά της, να τον παντρευτεί και να την συντηρεί οικονομικά. Η Γιέτερ δέχεται την πρόταση του Αλί και πλέον μένουν στο σπίτι και οι τρεις.

Σε έναν καβγά, ο Αλί δολοφονεί τη Γιέτερ και μπαίνει στη φυλακή. Ο Νεγιάτ φεύγει από τη Γερμανία και πάει στην Κωνσταντινούπολη για να βρει την κόρη της Γιέτερ, την Αϊτέν, και βάζει αγγελία με φωτογραφία στο βιβλιοπωλείο που δουλεύει.

**Ο θάνατος της Λότε**

Η Αϊτέν ζει στη Γερμανία, ψάχνει να βρει τη μητέρα της και είναι μέλος μιας παράνομης αντικυβερνητικής οργάνωσης και κατά σύμπτωση φοιτήτρια του Νεγιάτ, χωρίς όμως αυτός να το ξέρει. Γνωρίζει την Λότε, που μένει μαζί με τη μητέρα της, τη Σουζάνε. Η Λότε τη φιλοξενεί και αρχίζουν να έχουν ερωτικές σχέσεις.

Μία νύχτα, η γερμανική αστυνομία συλλαμβάνει την Αϊτέν και την απελαύνει. Η Αϊτέν καταλήγει σε μια φυλακή στην Τουρκία. Η Λότε ταξιδεύει στην Τουρκία για να την απελευθερώσει. Όταν περπατάει στον δρόμο, κάποια μικρά αγόρια της κλέβουν την τσάντα και εκείνη τα κυνηγάει. Όταν τα βρίσκει, ένα από αυτά, την πυροβολεί θανάσιμα.

**Η άκρη του ουρανού**

Η Σουζάνε ταξιδεύει στην Τουρκία για να παραλάβει τη σορό της Λότε και γνωρίζει τον Νεγιάτ, ενώ επισκέπτεται την Αϊτέν στη φυλακή. Επιπλέον, ο Νεγιάτ βγάζει τη φωτογραφία της Αϊτέν από το βιβλιοπωλείο και έτσι η Σουζάνε δεν τη βλέπει. Η Σουζάνε αποφασίζει να μείνει για λίγο στην Κωνσταντινούπολη και να βοηθήσει αυτή την Αϊτέν να αποφυλακιστεί, ενώ θα αναλάβει το βιβλιοπωλείο του Νεγιάτ, όσο αυτός θα λείπει.

Ο Αλί αποφυλακίζεται και επιστρέφει στην Τραπεζούντα. Ο Νεγιάτ ταξιδεύει στην Τραπεζούντα για να τον συναντήσει και τον βλέπει να ψαρεύει.

## Διανομή

## Παραπομπές

## Εξωτερικοί σύνδεσμοι
*

Κατηγορία:Γερμανικές ταινίες
Κατηγορία:Τουρκικές ταινίες
Κατηγορία:Ταινίες με θέμα τη μετανάστευση
Κατηγορία:Γερμανικές δραματικές ταινίες
Κατηγορία:Γερμανικές ταινίες συσχετιζόμενες με ΛΟΑΤ
Κατηγορία:Γερμανόφωνες ταινίες
Κατηγορία:Τουρκόφωνες ταινίες
Κατηγορία:Αγγλόφωνες ταινίες
Κατηγορία:Ταινίες του 2007
Κατηγορία:Ταινίες γυρισμένες στη Γερμανία
Κατηγορία:Ταινίες γυρισμένες στην Τουρκία
Κατηγορία:Ταινίες σε σκηνοθεσία Φατίχ Ακίν
Κατηγορία:Ταινίες που αφορούν την ενδοοικογενειακή βία
Εράσμους ντε Μπι

thumb|240px|''Το καρναβάλι επιπλέει στην πλατεία Meir στην Αμβέρσα''
Ο **Εράσμους ντε Μπι** (φλαμανδικά: Erasmus de Bie, Αμβέρσα, 1629 - Αμβέρσα, 1675) ήταν Φλαμανδός ζωγράφος, γνωστός για τα τοπία του και τις απόψεις πόλεων.

## Βιογραφία
Ελάχιστα στοιχεία είναι γνωστά για τη ζωή του Εράσμους ντε Μπι. Γεννήθηκε στην Αμβέρσα, γιος του ζωγράφου Φρανς ντε Μπι του πρεσβύτερου. Βαπτίστηκε στις 20 Δεκεμβρίου 1629 στον ναό της Αγίας Βαλπουργίας της Αμβέρσας.

Μαθήτευσε στον Ντάβιντ Ράικερτ ΙΙ το 1641 και έγινε δεκτός στη Συντεχνία του Αγίου Λουκά της Αμβέρσας το 1645 - 1646.

Νυμφεύτηκε την Καταρίνα Ντάγκλας, την επιλεγόμενη "de Schot" (η Σκωτσέζα) και απέκτησαν μαζί τους Φρανς και Γιαν Μπάπτιστ ντε Μπι, οι οποίοι έγιναν και οι δύο ζωγράφοι. Ο Γιαν Μπάπτιστ μετοίκησε στη Βιέννη, όπου και δραστηριοποιήθηκε.

Μεταξύ 1660 και 1666, ο Εράσμους είχε μαθητές, ένας από τους οποίους ήταν ο γιος του, Φρανς.

## Έργο
Είναι γνωστός για τους πίνακες με αρχιτεκτονήματα, ιδιαίτερα σκηνές από πόλεις, σκηνές καθημερινότητας και τοπία σε ιταλικό ύφος. Αναφέρεται επίσης και ως δημιουργός πινάκων με θρησκευτικού περιεχομένου σκηνές και συνθέσεις με ζώα. Υογραφές του που έχουν διασωθεί είναι τα κεφαλαία ED (ενωμένα μεταξύ τους) και BIE.

Η βασική του ειδικότητα ήταν η σύνθεση τοπίων με ζωντανές σκηνές, ιδιαίτερα η απεικόνιση πλατειών πόλεων. Συνεργάστηκε με άλλους καλλιτέχνες στην Αμβέρσα, για τους οποίους ζωγράφιζε το "σταφάζ" (πληθύσμωση του έργου με ανθρώπινες μορφές). Αυτό τεκμηριώνεται από τα έγγραφα του εμπόρου έργων τέχνης στην Αμβέρσα Χούλλαμ Φορχόντ (Guillam Forchondt), ο οποίος αναφέρει δύο ανώνυμα εσωτερικά εκκλησιών με μορφές που ζωγράφισε ο ντε Μπι.

Ζωγράφισε ιταλικού ύφους τοπία ανάμεσα σε ρωμανικά κτίσματα, τα οποία πληθύσμωσε με πολλές μορφές ανθρώπων και ζώων, που θυμίζουν το ύφος των ρωπογράφων που δραστηριοποιήθηκαν στη Ρώμη και έγιναν γνωστοί ως *Bamboccianti*. Παράδειγμα τέτοιου έργου είναι το *Campo Vaccino* (σήμερα στη συλλογή της Πινακοθήκης Τέχνης Βικτόρια στο Μπαθ του Σόμερσετ. Αναφέρεται, επίσης, ως δημιουργός τουλάχιστον ενός χειμερινού τοπίου και δύο θαλασσογραφιών.

Η σύνθεσή του *Η "Ommegang" στην Αμβέρσα* επαναλήφθηκε πολλές φορές από άλλους Φλαμανδούς καλλιτέχνες, όπως ο Αλεξάντερ φαν Μπρέντελ. Μπορεί και ο ίδιος να εμπνεύστηκε τη σύνθεση από το έργο με το ίδιο θέμα του Πίτερ φαν Ελστ.

## Παραπομπές



Κατηγορία:Φλαμανδοί ζωγράφοι
Αϊμερίκ ντε Πεγκιλιάν

Ο **Αϊμερίκ ντε Πεγκιλιάν** (*Aimeric de Peguilhan* ή *Aimery de Peguillan ή Pégulhan*) Πεγκιλάν, περ. 1170 -  Λομβαρδία ; περ. 1230), ήταν Οξιτανός τροβαδούρος, από τους σημαντικότερους του Μεσαίωνα.

Γεννήθηκε στο Πεγκιλάν της -σημερινής- Γασκώνης, ιστορικής περιοχής της Ν. Γαλλίας, κοντά στα ισπανικά σύνορα. Ωστόσο, η γενέτειρά του αμφισβητείται και, από κάποιους ερευνητές, θεωρείται ότι γεννήθηκε στην Τουλούζη. Καταγόταν από αστική οικογένεια και ο πατέρας του ήταν έμπορος υφασμάτων. Πρώτος πάτρονας του Αϊμερίκ υπήρξε ο κόμης της Τουλούζης, Ραϋμόνδος ο Ε’ (Raimon V) και, κατόπιν, ο γιος του Ραϋμόνδος ο ΣΤ’ (Raimon VI). Αναγκάστηκε να εκπατριστεί υπό την απειλή των εκκαθαρίσεων κατά θρησκευτικής αίρεσης των Αλβιγηνών (Albigensian) και πέρασε κάποιο χρονικό διάστημα στην Ισπανία. Κατόπιν, πήγε στη Λομβαρδία όπου βρισκόταν υπό των αρχόντων του Este και του Malaspina. Εκεί έζησε την υπόλοιπη ζωή του, μένοντας πιστός στην αίρεση, ή κατά άλλη εκδοχή επέστρεψε στην Τουλούζη για χάρη μιας κρυφής αγαπημένης του.

Είναι γνωστό ότι άφησε παρακαταθήκη τουλάχιστον πενήντα έργα, αλλά σώζεται η μουσική μόνον για έξι από αυτά:
**Atressi• m pren com fai al jogador*
**Cel que s'irais ni guerrej 'ab amor*
**En Amor trop alques en que• m refraing*
**En greu pantais m'a tengut longamen*
**Per solatz d'autrui chan soven*
**Qui la vi, en ditz*
Τα περισσότερα από τα έργα του ήταν απλά τραγούδια του καιρού του (*cansos*), προβηγκιανά *sirventés*, ερωτικά μοιρολόγια (*planhs*), και λίγα πιο δεξιοτεχνικά *tensos* (γραμμένα μαζί με τους συγχρόνους του Σορντέλο ντα Γκόιτο και Albertet de Sestaro).

## Παραπομπές


## Πηγές
* «Λεξικό Μουσικής και Μουσικών» (Dictionary of Music and Musicians) του George Grove, D.C.L (Oxford, 1880)
* *Πάπυρος Λαρούς Μπριτάνικα*, εκδ. 1981, 1996 (ΠΛΜ)
*Gaunt, Simon, and Kay, Sarah (edd.) The Troubadours: An Introduction. Cambridge: Cambridge University Press, 1999.ISBN 0-521-57473-0.

Κατηγορία:Τροβαδούροι
Κατηγορία:Συνθέτες του Μεσαίωνα
Κωνσταντίνος Μαρούλης

Ο **Κωνσταντίνος Μαρούλης** (1885 - 8 Αυγούστου 1969) του Λαζάρου, ήταν Έλληνας γιατρός και πολιτικός.

Εργάστηκε ως γιατρός. Εξελέγη βουλευτής Κυκλάδων το 1936 και το 1951 με το κόμμα των Φιλελευθέρων. Στην κυβέρνηση εθνικής ενότητας του Γεωργίου Παπανδρέου υπήρξε υπουργός Υγιεινής (και προσωρινά Πρόνοιας) από τις 23 Οκτωβρίου 1944 ως τις 2 Ιανουαρίου 1945.

Πέθανε το 1969 και κηδεύτηκε στις 9 Αυγούστου.

## Παραπομπές


Κατηγορία:Βουλευτές Κυκλάδων
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες υπουργοί Υγιεινής
Ζαμπιρού

To **ζαμπιρού** ή αλλιώς **αμερικανικό ζαμπιρού** είναι ένα μεγάλο είδος πελαργού. Ζει σε όλη την Αμερική από το Μεξικό μέχρι ολόκληρη την Νότια Αμερική. Η επιστημονική του ονομασία είναι *Jabiru mycteria* και δεν περιλαμβάνει υποείδη (μονοτυπικό).

## Μορφολογία
αριστερά|μικρογραφία|Ζαμπιρού εν πτήσει
Το ζαμπιρού είναι το μεγαλύτερο πετούμενο πουλί σε Νότια και Κεντρική Αμερική, συχνά έχοντας το ίδιο ύψος με τη μη πετούμενη Μεγάλη ρέα. Για την ήπειρο, έχει το δεύτερο μεγαλύτερο άνοιγμα φτερών, μετά τον κόνδορα των Άνδεων. 

Έχει μήκος 130-150 εκ. και άνοιγμα φτερών 260 εκ. Το βάρος του κυμαίνεται από 4 ως 8 κιλά. Τα αρσενικά είναι μεγαλύτερα από τα θηλυκά κατά 25%. 

Έχει ολόλευκο φτέρωμα στο σώμα και καθόλου φτέρωμα σε κεφάλι και λαιμό. Το ράμφος, το κεφάλι και το μεγαλύτερο μέρος του λαιμού είναι λεία και μαύρα. Ο υπόλοιπος λαιμός είναι κόκκινος. 

## Βιολογία

### Βιότοπος & τροφή
Το ζαμπιρού είναι ένα μοναχικό είδος που συχνάζει σε υδάτινες εκτάσεις με γλυκό νερό και ευρεία παρουσία υδρόβιων φυτών. Τρέφεται με ερπετά, βατράχια, ψάρια, αυγά πουλιών και έντομα. Επίσης μπορεί να τραφεί με ψοφίμια και νεκρά ψάρια. 

### Αναπαραγωγή
[αριστερά|μικρογραφία|Ζευγάρι στη φωλιά του, [Βραζιλία]]
Είναι είδος μονογαμικό και το ζευγάρι φτιάχνει μια φωλιά στη κορυφή ενός δέντρου. Το θηλυκό γεννά 2-4 αυγά, τα οποία επωάζει για περίπου 30 ημέρες. Τα μικρά εγκαταλείπουν την φωλιά έπειτα από 8-10 εβδομάδες και γίνονται σεξουαλικά ώριμα στην ηλικία των 2-3 ετών. Τα ζαμπιρού μπορούν να ζήσουν πάνω από 30 χρόνια σε αιχμαλωσία. Έχουν λίγους φυσικούς εχθρούς, μόνο ορισμένα μεγάλα αρπακτικά πουλιά. Επίσης, τα ρακούν και μερικά είδη πελαργών (συμπεριλαμβανομένου του ίδιου του του είδους) μπορούν να κλέψουν τα αυγά από την φωλιά.

## Προστασία
Το ζαμπιρού, σήμερα δεν απειλείται και κατατάχθηκε στα είδη **Ελάχιστης ανησυχίας** από την IUCN, μια βελτίωση από την κατάσταση **Προ απειλής** που ήταν το 1988.

## Πηγές
* ΣΚΑΪ ΒΙΒΛΙΟ, *Ο ΠΕΛΑΡΓΟΣ ΚΑΙ ΤΑ ΑΠΟΔΗΜΗΤΙΚΑ ΠΟΥΛΙΑ,* Σαββάλας 2008, σελ. 76, 82.

Κατηγορία:Πελαργίδες
Κατηγορία:Πανίδα της Νότιας Αμερικής
Τα σκυλιά του θανάτου

***Τα σκυλιά του θανάτου*** (αγγλικά: *Dogs of Hell*) είναι ταινία θρίλερ και τρόμου του 1982 σε σκηνοθεσία Γουόρθ Κίτερ και με πρωταγωνιστές τους Ερλ Όουενσμπυ, Μπιλ Γκρίμπλ και Ρόμπερτ Μπλάντγουορθ. Η ταινία έγινε και κυκλοφόρησε ως ταινία 3-D, με εφέ 3-D από τον Κρις Κόντον.

## Πλοκή
Η κυβέρνηση των ΗΠΑ ξόδεψε 25 εκατομμύρια δολάρια για να εκπαιδεύσει μια αγέλη από άγρια Ροτβάιλερ. Το φορτηγό όμως που τα μετέφερε ανατράπηκε και πήρε φωτιά. Τα πιο πολλά από τα σκυλιά κάηκαν στις φλόγες και όσα επέζησαν κατέφυγαν σε μια ήσυχη ορεινή κωμόπολη

## Ηθοποιοί και χαρακτήρες
*Ερλ Όουενσμπυ ως *Χανκ Γουίλις*
*Μπιλ Γκρίμπλ ως *Άνταμ Φλέτσερ*
*Ρόμπερτ Μπλάντγουορθ ως *Ντένι Νίκολς*
*Κάθι Χέιστι ως *Κιμ Νίκολς*
*Εντ Λίλαρντ ως *Ντοκ Φέλοους*
*Eλάιτζα Κρίστοφερ Πέρρι ως *Καρλ Ντούνιγκαν*
*Μάικ Κρέιγκ ως *Μπεν Γουίλις*
*Ντόνα Ο'Νηλ ως *Στέισι*
*Άσλει Μπλάιθ ως *Μέιτζ Γουίλις*
*Ρέγκαν Φόρμαν ως *Κάθριν Γουίλις*
*Κέρτ Ρίκτορ ως *Γουέιντ Μπέιν*

## Παραγωγή
Η ταινία ήταν η πρώτη από τις έξι ταινίες 3-D του παραγωγού Ερλ Όουενσμπυ. Η ταινία ήταν επίσης μια από τις πολλές 3-D κυκλοφορίες του 1983 μάζι με το Amityville 3-D, το Jaws 3-D και το Friday the 13th Part III καμία βέβαια από αυτές τις ταινίες δεν ήταν ιδιαίτερα επιτυχημένη.

## Εξωτερικοί σύνδεσμοι
*Dogs of Hell στο IMDb
*Dogs of Hell στο Rotten Tomatoes
*Dogs of Hell στο Allmovie

Κατηγορία:Αμερικανικές ταινίες της δεκαετίας 1980
Κατηγορία:Ταινίες του 1982
Κατηγορία:Ταινίες χαμηλού προϋπολογισμού
Κατηγορία:Αγγλόφωνες ταινίες
Κατηγορία:Αμερικανικές ταινίες τρόμου
Κατηγορία:Αμερικανικές θρίλερ ταινίες
Κατηγορία:Ταινίες σχετικά με σκύλους
Ντέμιαν Λιούις

Ο **Ντέμιαν Λιούις** (*Damian Watcyn Lewis*, 11 Φεβρουαρίου 1971) είναι Άγγλος ηθοποιός.

Γεννήθηκε το 1971 στο Λονδίνο. Σπούδασε υποκριτική στη Μουσική και Δραματική σχολή του Γκίλντχολ. Έχει πρωταγωνιστήσει στην ταινία *[[Νύφες]]* του Παντελή Βούλγαρη και στην τηλεοπτική σειρά *[[Homeland (τηλεοπτική σειρά)|Homeland]]* στον ρόλο του Νίκολας Μπρόντι, ερμηνεία για την οποία έχει βραβευτεί με Χρυσή Σφαίρα, Satellite και Emmy.

## Ενδεικτική φιλμογραφία
### Κινηματογράφος
*1993 Micky Love (τηλεταινία)
*1997 Ροβινσών Κρούσος
*2003 Ονειροπαγίδα
*2004 Keane 
*2004 Νύφες
*2005 Chromophobia - Ζωές σε άσπρο-μαύρο
*2005 Μοιραία απόδραση
*2005 Αγεφύρωτες σχέσεις
*2006 Αλεξ Ράιντερ: Μυστική αποστολή
*2007 The Baker
*2007 Εμπόλεμη ζώνη
*2008 Τάσεις φυγής 
*2011 Σιγά τα... γαλάζια αίματα
*2011 Ο τελικός των ονείρων του
*2013 Ρωμαίος και Ιουλιέτα
*2015 Η βασίλισσα της ερήμου
*2019 Κάποτε στο… Χόλιγουντ

### Τηλεόραση
*2001 Στην πρώτη γραμμή
*2001 Band of Brothers
*2007-2009 Life
*2011-2013 Homeland
*2016 Billions

## Παραπομπές


Κατηγορία:Βραβευμένοι με Χρυσή Σφαίρα
Κατηγορία:Άγγλοι ηθοποιοί φωνής
Κατηγορία:Άγγλοι ηθοποιοί ραδιοφώνου
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)
Solanum chacoense

Το ***Solanum chacoense*** είναι ένα είδος άγριας Πατάτας. Είναι εγγενές στη Νότια Αμερική, όπου μπορεί να βρεθεί στη Βραζιλία, Βολιβία, Αργεντινή, Περού, Ουρουγουάη, Παραγουάη "είναι ένα από τα πιο ευρέως διαδεδομένα άγρια είδη πατάτας." και Χιλή αναπτύσσεται ως ένα κοινό αγριόχορτο σε διαταραγμένους οικότοπους, όπως στους αγρούς καλλιεργειών. Επίσης, δύναται να βρεθεί στην Αυστραλία, Κίνα, Ηνωμένες Πολιτείες, Αγγλία, Νέα Ζηλανδία και αλλού ως εισαγόμενο είδος. Τελευταία, καλλιεργείται στην Ευρώπη και συγκεκριμένα στη Γαλλία και Ιταλία αλλά σε μικρή κλίμακα.

Αυτό το φυτό, έχει ερευνηθεί εκτενώς στην αναζήτηση για την εύρεση τρόπων βελτίωσης της συγγενικής, καλλιεργούμενης πατάτας (*Solanum tuberosum*). Σεξουαλικά, είναι συμβατή με την κοινή πατάτα. Πιθανώς, να εισαχθεί σε περιοχές εκτός της συνήθους ακτίνας, όταν εισήχθη για μελέτη και αναπαραγωγή με την πατάτα. Πολλές από τις περιοχές όπου έχει ευρεθεί, είναι πλησίον μονάδων αναπαραγωγής των φυτών και βοτανικών κήπων. Αυτό το άγριο είδος περιέχει *leptine glycoalkaloids* που το καθιστούν ανθεκτικό στο σκαθάρι *Colorado potato beetle* (*Leptinotarsa decemlineata*), ένα παράσιτο στις καλλιέργειες πατάτας. Έχει επίσης δείξει αντίσταση στη *verticillium wilt* και στον ιό *potato leafroll virus*.

## Άλλες ονομασίες
Η *Solanum chacoense* ονομάζεται και **πατάτα Περού**, κοινώς **μωβ πατάτα** **πατάτα [[τρούφα]]**. Ενώ, στην Ιταλία, οι κοινές του ονομασίες είναι: *patate vitelotte*, *donna nerα* (μαύρη γυναίκα), *tartufo della Cina* (Κινεζική τρούφα).

## Περιγραφή
Πρόκειται για μια πολλή αρχαία ποικιλία ή σπάνιο είδος πατάτας, η οποία θα μπορούσε να χαρακτηριστεί ως ημιάγρια, έτσι το φυτό είναι γενικά πολύ ανθεκτικό, τόσο στις αρρώστιες, όσο και στην ξηρασία. Θέλει χώμα ελαφρύ, σπέρνεται σε βάθος και δεν αντέχει στην υπερβολική υγρασία. Οι βολβοί, συλλέγονται στο τέλος του καλοκαιριού.

Το συγκεκριμένο είδος, χαρακτηρίζεται από το έντονο μωβ χρώμα και έχει πολλά οφέλη, καθώς περιέχει έως και δέκα φορές περισσότερα αντιοξειδωτικά, τις ανθοκυανίνες, σε σύγκριση με τις λευκές πατάτες και δεν περιέχει γλουτένη. Αυτές τις ιδιότητες, τις διατηρεί ακόμη και μετά το μαγείρεμα.

Είναι μικρές σε μέγεθος και η σάρκα τους έχει το ίδιο σκούρο χρώμα που έχει και η φλούδα τους. Μαγειρεύονται όπως ακριβώς και οι υπόλοιπες πατάτες. Η γεύση τους θυμίζει ελαφρώς κάστανο και η υφή τους είναι αρκετά αμυλώδης, γι' αυτό και δίνουν εξαιρετικούς πουρέδες.

## Θεραπευτική χρήση
Ο *Jairam Vanamala* του *Pennsylvania State University* στις ΗΠΑ, δήλωσε ότι η επίθεση στα βλαστικά κύτταρα, είναι αποτελεσματικός τρόπος αντιμετώπισης του καρκίνου του παχέος εντέρου. Τα ευρήματα δημοσιεύτηκαν στη διαδικτυακή έκδοση του περιοδικού *‘‘Journal of Nutritional Biochemistry’’*.

## Δείτε επίσης
* Πατάτα

## Σημειώσεις


## Παραπομπές


Κατηγορία:Στρυχνοειδή
Κατηγορία:Φαρμακευτικά φυτά
Τρία Βασίλεια

Ο όρος **Τρία Βασίλεια** είναι ιστορικός όρος που αναφέρεται στην διαίρεση της Κίνας σε τρία ανεξάρτητα κράτη την περίοδο 220-280 μ.Χ. Τα κράτη που την αποτελούσαν ήταν τα εξής: Γουέι (魏), Σού (蜀) και Γού (吳). Ο όρος *Τρία Βασίλεια* είναι θεωρητικά λανθασμένος στην μετάφραση διότι καθένα από τα ξεχωριστά κράτη που δημιουργήθηκαν διοικούνταν από έναν αυτοκράτορα που ισχυριζόταν ότι ήταν ο νόμιμος κληρονόμος της Δυναστείας Χαν. Ουσιαστικά αυτή η περίοδος άρχισε όταν η Αυτοκρατορία των Χάν χώρισε την Κίνα σε τρία κράτη και τελείωσε όταν τα κράτη αυτά κατακτήθηκαν από την νεοσύστατη Αυτοκρατορία των Τζίν. 

Η κυβέρνηση των Χαν έληξε μέσα από μεγάλες φυσικές καταστροφές που αποδυνάμωσαν κατά πολύ την επιρροή του Αυτοκράτορα στις υποθέσεις της χώρας και αύξησαν την επιρροή των τοπικών γαιοκτημόνων. Κατά την διάρκεια της περιόδου αυτής, έγιναν νέες τεχνολογικές εφευρέσεις, όπως η πορσελάνη και ιατρικές μέθοδοι. Υπήρχαν ωστόσο και πάρα πολλές καταστροφές κατά την διάρκεια αυτής της περιόδου. Ένα μεγάλο κομμάτι του πληθυσμού της Κίνας εξοντώθηκε, ενώ η ακυβερνησία και η εγκληματικότητα αυξάνονταν ραγδαία. 

## Το ξέσπασμα της διαίρεσης
Το έτος 189, μετά τον θάνατο του Αυτοκράτορα των Χάν Λίνγκ παρέλαβε τον θρόνο ένας έφηβος και άπειρος Αυτοκράτορας, ο Σάο. Το γεγονός ότι τον επηρέαζαν πάρα πολύ οι αποφάσεις των Ευνούχων δεν ήταν καθόλου αποδεκτό από τους στρατηγούς του. Δύο από αυτούς, ο Γουάν και ο Τζίν συνωμότησαν προκειμένου να δολοφονήσουν όλους τους ευνούχους. Κατά αυτόν τον τρόπο άρχισε μια μεγάλη διαμάχη μεταξύ των Ευνούχων και του Στρατού. Αυτές τις συνθήκες εκμεταλλεύτηκε αξιωματούχος των Χαν και στρατοπέδευσε επίτηδες για να εξαπατήσει τον Αυτοκράτορα τον στρατό του στο Λυο-γιάνγκ. Σταδιακά απέκτησε πολλή εξουσία και στο τέλος αποθρόνησε τον Σάο και έβαλε τον Ξιάν στην θέση του Αυτοκράτορα. Έτσι άρχισε μια μεγάλων διαστάσεων και εύρους εμφύλια διαμάχη. 

## Κατάλογος των Αυτοκρατόρων που υπηρέτησαν στα Τρία Βασίλεια
* **Βασίλειο των Γουέι (220-265)**

* **Βασίλειο των Σού (221-263)**

* **Βασίλειο των Γού (222-280)**

## Παραπομπές


Κατηγορία:Ιστορία της αρχαίας Κίνας
Ουσμάλ

thumb|250px|Η πυραμίδα του Μάγου
Το **Ουσμάλ** (*Uxmal*) είναι αρχαία πόλη των Μάγια η οποία βρίσκεται στο Γιουκατάν, Μεξικό. Θεωρείται ένας από τους σημαντικότερους αρχαιολογικούς τόπους των Μάγια, μαζί με το Παλένκε, το Τσιτσέν Ιτσά και το Καλακμούλ στο Μεξικό, τους Καρακόλ και Σουναντουνίχ στο Μπελίζ και το Τικάλ στη Γουατεμάλα. Βρίσκεται 62 χιλιόμετρα νότια της Μέριδα. Η πόλη ήκμασε μεταξύ του 700 και του 1000 και έφτασε να έχει 25.000 κατοίκους. Τα κτήρια του Ουσμάλ χαρακτηρίζονται από το μέγεθος και τη διακόσμησή τους. Ανάμεσα στα κτήρια ξεχωρίζουν η Πυραμίδα του Μάγου και το Παλάτι του Κυβερνήτη. Το Ουσμάλ έχει χαρακτηριστεί μνημείο παγκόσμιας κληρονομιάς της UNESCO.

## Παραπομπές


κατηγορία:Μάγια
κατηγορία:Μνημεία Παγκόσμιας Κληρονομιάς στο Μεξικό
κατηγορία:Αρχαιολογικοί τόποι στο Μεξικό
Όρος Χάνανγκ

Το **Όρος Χάνανγκ** (αγγλικά: *Mount Hanang*) είναι βουνό στην Τανζανία. Η κορυφή του φτάνει σε υψόμετρο 3.420 m πάνω από το επίπεδο της θάλασσας. Το Όρος Χάνανγκ *(Mount Hanang)*, βρίσκεται στην Περιφέρεια Μανυάρα *(Manyara Region)*, της Περιοχής Χάναγκ *(Hanang District)*. Είναι (μετά από το Όρος Κιλιμαντζάρο [*Mount Kilimanjaro*], το Όρος Μέρου [*Mount Meru*] και το Όρος Λουλμαλάσιν [*Mount Loolmalasin*]) το τέταρτο υψηλότερο όρος στην Τανζανία, αν συμπεριλάβουμε και τις τρεις κορυφές του Κιλιμαντζάρο, ως ένα βουνό.

Η κύρια διαδρομή για την κορυφή ξεκινά από την πόλη Κάτες *(Katesh)*. Η ανάβαση μπορεί να γίνει σε διάστημα μιας ημέρας (10 ώρες), αλλά, είναι επίσης σύνηθες για τους ορειβάτες, να περνούν τη νύχτα στην κατασκήνωση του όρους και να φτάνουν στην κορυφή την επόμενη ημέρα.

Στα βόρεια ηφαιστειογενή υψίπεδα, πλησίον του Όρους Χάνανγκ *(Mount Hanang)*, ζουν οι Μπαραμπαΐγκ *(Barabaig)* μια νομαδική φυλή, συγγενική με το λαό των Ντατοόγκα *(Datooga)*.  

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Μανυάρα
* Μπαραμπαΐγκ

## Παραπομπές


Χανανγκ
Παγκύπριο Πρωτάθλημα Επιτραπέζιας Αντισφαίρισης

Το **Παγκύπριο Πρωτάθλημα Επιτραπέζιας Αντισφαίρισης** ή **Κυπριακό Πρωτάθλημα Επιτραπέζιας Αντισφαίρισης** είναι το εθνικό ατομικό πρωτάθλημα στην επιτραπέζια αντισφαίριση της Κύπρου, που διοργανώνεται από την Παγκύπρια Ομοσπονδία Επιτραπέζιας Αντισφαίρισης.

Πραγματοποιείται κάθε χρόνο και αναδεικνύει τους πρωταθλητές Κύπρου σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. 

## Κάτοχοι μεταλλίων

## Αγωνίσματα
Τα ακόλουθα αγωνίσματα που περιλαμβάνονται στο εθνικό πρωτάθλημα επιτραπέζιας αντισφαίρισης.
*Απλό Ανδρών
*Απλό Γυναικών
*Διπλό Ανδρών
*Διπλό Γυναικών
*Διπλό Μικτό

## Παραπομπές


## Εξωτερικοί σύνδεσμοι
*Επίσημη ιστοσελίδα της Κυπριακής Ομοσπονδίας Επιτραπέζιας Αντισφαίρισης

Κατηγορία:Διοργανώσεις επιτραπέζιας αντισφαίρισης στην Κύπρο
Κύπρος
Μπούλου

Το **Μπούλου** *(Mbulu)* είναι μια πόλη στην Τανζανία και η πρωτεύουσα της Περιοχής Μπούλου *(Mbulu District)*. Η πόλη κατοικείται από ανθρώπους που ανήκουν στην φυλή  Ιράκου *(Iraqw)*. Η Ρωμαιοκαθολική Επισκοπή του Μπούλου βρίσκεται επίσης στο Μπούλου *(Mbulu)*.

## Προφορά - συλλαβισμός
Η Αγγλική-Σουαχίλι ονομασία *Mbulu*, στα Ελληνικά γράφεται «Μπούλου» και προφέρεται «Μ-μπού-λου», καθότι η Αγγλική-Σουαχίλι ορθογραφία, είναι *Mbulu* και αντιστοίχως ο συλλαβισμός της *M<small><sup>u</sup></small>-bu-lu*.

Το Μπούλου *(Mbulu)*, επίσης (γνωστό ως Ιμπόρου [*Imboru*] μεταξύ των  Ιράκου [*Iraqw*]), είναι πόλη στη βόρεια Τανζανία. Η πόλη αποτελεί τον πυρήνα της μειονότητας των κουσιτικών ομιλουμένων (άτομα *iraqw*) στην Τανζανία.

## Ιστορία
Η πόλη ιδρύθηκε το 1907 από τους Γερμανούς, όταν αποίκισαν την πρώην Γερμανική Ανατολική Αφρική (Τανγκανίκα, Μπουρούντι και Ρουάντα). Το κλίμα του Μπούλου *(Mbulu)* άρεσε στους Γερμανούς, καθώς επίσης και η φιλοξενία των αυτοχθόνων. Οι Γερμανοί ήσαν λιγότερο σκληροί με τους *Iraqw* απ'ότι με τους υπόλοιπους κατοίκους της Τανγκανίκας. Έτσι οι Γερμανοί χρησιμοποίησαν τους *Iraqw* σε  θέσεις εργασίας γραφείου. Σήμερα, οι περισσότεροι Αφρο-γερμανοί με καταγωγή από την Τανζανία είναι *Iraqw* από το Μπούλου *(Mbulu)*.

## Οικονομία
Οι κύριες οικονομικές δραστηριότητες στο Μπούλου *(Mbulu)* είναι η γεωργία και το εμπόριο. Η Περιοχή Μπούλου *(Mbulu District)* είναι μια από τις πρώτες φυτείες καλλιέργειας σίτου.
Κατά τη διάρκεια του Βρετανικού καθεστώς, οι αγρότες του Μπούλου ήταν σε θέση να σχηματίσουν συνδικάτα, ιδιαίτερα το *«Mbulu Wheat Growers Association»* (1923).

## Επώνυμοι
Οι επώνυμοι που γεννήθηκαν στο Μπούλου *(Mbulu)* είναι:
* Ο *Herman Sarwatt* - ο πρώτος Μη-*TANU* εκπρόσωπος στην Ανεξάρτητη Τανζανία.
* Ο *Dr. Wilbroad Slaa* - υποψήφιος του *Chadema*, που ήρθε δεύτερος στις Γενικές Εκλογές της Τανζανίας του 2010.
* Ο *Filbert Bay Sanka* -  αθλητής -  νικητής του Χρυσού Μεταλλίου το 1971 στη Μελβούρνη.
* Ο *Philip Marmo Sanka* - πρώην πρέσβης της Τανζανίας, στο Πεκίνο - Κίνας.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Μανυάρα
* Περιοχή Μπούλου 

## Σημειώσεις

;Παραπομπές σημειώσεων


## Παραπομπές


Κατηγορία:Επαρχία Μπούλου
Κατηγορία:Κατοικημένες περιοχές στην περιφέρεια Μανυάρα
Κάτες

Η **Κάτες** *(Katesh)*, είναι πόλη στη βόρεια Τανζανία. Η πόλη βρίσκεται στην Περιοχή Χάνανγκ *(Hanang District)*, Περιφέρεια Μανυάρα *(Manyara Region)*.

Ο ασφαλτοστρωμένος οδικός κορμός Τ14 από τη Σινγκίντα *(Singida)* στο Μπαμπάτι *(Babati)*, περνά μέσα από την πόλη.

Σύμφωνα με την απογραφή του 2012, ο πληθυσμός στο Τμήμα Κάτες *(Katesh ward)* ήταν 8.774 άτομα.

Η κύρια ανάβαση στο κοντινό Όρος Χάνανγκ *(Mount Hanang)*, ξεκινά από την Κάτες *(Katesh)*.

## Παραπομπές


Κατηγορία:Κατοικημένες περιοχές στην περιφέρεια Μανυάρα
Παλιό Στάδιο ΓΣΖ

Το **Παλιό Στάδιο ΓΣΖ** ήταν στάδιο στη Λάρνακα. Το στάδιο ονομαζόταν **Στάδιο ΓΣΖ** μέχρι το 1983, οπότε δημιουργήθηκε το Νέο ΓΣΖ το οποίο αντικατέστησε το Παλιό ΓΣΖ. Διέθετε γήπεδο ποδοσφαίρου και στίβο. Ιδιοκτήτης του σταδίου ήταν ο Γυμναστικός Σύλλογος «Ο Ζήνων» (ΓΣΖ).

Το Παλιό Στάδιο ΓΣΖ δημιουργήθηκε το 1928. Το στάδιο χρησιμοποιήθηκε ως η ποδοσφαιρική έδρα της Ε.Π.Α. Λάρνακας, του Πεζοπορικού Λάρνακας και της Αλκή Λάρνακας. Το 1983 η ΕΠΑ, ο Πεζοπορικός και η Αλκή μεταφέρθηκαν στο τότε νεόκτιστο Νέο ΓΣΖ. Στο στάδιο διεξάγονταν και αγώνες στίβου όπως οι Παγκύπριο Αγώνες Στίβου.

Σήμερα, ο χώρος του παλιού ΓΣΖ χρησιμοποιείται ως χώρος άθλησης για το κοινό, υπό την ευθύνη του προγράμματος του ΚΟΑ «Αθλητισμός Για Όλους».   

Το Παλιό Στάδιο ΓΣΖ αποτέλεσε έδρα της Ντεμίρσπορ Λάρνακας την περίοδο 1953-1955 όταν συμμετείχε στις διοργανώσεις της ΚΟΠ. Επίσης αποτέλεσε έδρα της Αναγέννησης Λάρνακας. Επιπρόσθετα, μετά την τουρκική εισβολή του 1974 και την προσφυγοποίηση πολλών ομάδων, το Παλιό ΓΣΖ αποτέλεσε έδρα για κάποια χρόνια της Νέας Σαλαμίνας Αμμοχώστου  και της Ανόρθωσης Αμμοχώστου.

## Παραπομπές


Κατηγορία:Στάδια ποδοσφαίρου στην Κύπρο
Κατηγορία:Λάρνακα